Godsdiens op skool | SkalkSkryf
Godsdiens op skool
September 27, 2009 deur Louwie
`n Woetse openbare debat die een. Klippe en swawel en vuur vlieg heen en weer, Christelik en onchristelik.
Godsdiens op laerskool kan ek geheel en al nie onthou nie. Was daar ooit so iets, bo en behalwe nou open met skriflesing en gebed eerste dag van die kwartaal?
Moes gewees het. Met Christelik Nasionale Onderwys kon dit nie anders gewees het nie. En het dit dan nou my ou sieliekie soveel skade aangedoen soos Claasen beweer, as ek niks eers daarvan kan onthou nie? Of is die nie-onthou nie deel van die vreeslike skade my aangedoen!
Op Hoërskool was daar meneer Opperman, ou Oppies soos hy smalend genoem is. `n Goeie ou man wat kopbeserings in `n motorongeluk opgedoen het en dus as slegs bevoeg ge-ag is deur die owerhede om godsdiens te onderrig. (Dit spreek boekdele oor die erns waarmee godsdiens bejeën was van owerheids kant die ou huigelaars).
Nie eers die Hoof het veel van ou Oppies gedink nie en die kinders het die onderwysers se voorbeeld gevolg en die ou man met minagting behandel. Daar is selde of ooit godsdiens in daardie klas gegee, dit was waar huiswerk gedoen of dit wat vergeet was desperaat afgeskyf is van `n klasmaat se werk. Kinders het in en uit die klas uit geloop soos hulle wou, geraas en gepraat asof Oppies nie daar was nie.
Sommige van daardie selfde kinders is later politiek toe, NP, HNP, KP en AWB en Muller Party toe. En dit is hulle wat nou aandring op godsdiens op skool. Dieselfde ouens wat destyds gedink het dis `n grap.
Waarom kan ons nie eerder `n vak soos vergelykende godsdiensstudies as keusevak op hoërskool aanbied nie. Waarom kan `n skool nie demokraties kies of hy `n Christelike karakter wil behou nie, sonder om enige iemand te dwing om daaraan deel te neem nie? Die wat nie wil hê hulle kinders moet daaraan deelneem nie kan reël dat hulle gaan albaster speel of seksonderrig kry in daardie tyd.
Gaan Claasen en kie nou ook Moslem en Joodse en Katolieke skole verbied?Of gaan hy die moed hê om sy eie anti-god skool te stig?
Maar Claasen en trawante kan godsdiens geen groter skade aandoen as wat die Predikers van Colig-ny op hulle eie skandelike (bos-ny?) manier doen nie.
Hoog heilig ek-is-beter-as-hy, hy die moffie wat sy kerkbasaar aspris reël op die dag wat ek en my kerk ons basaar hou. Ek bliksem hom sommer. (Aldus prediker 2, die gesalfde)
En hulle noem hulle self geestelike leiers!
Die duiwel self kan nie beter doen nie!
Posted in Louwie | Tagged bos-ny, duiwel, skoolseks | 13 Kommentaar
op September 27, 2009 at 4:35 nm sterrewind
sjoe! mar jys die dikte in. goeie waardes en morele gedrag hoef niet met godsdiens te paart gegaan geword nie
ek onthou uit die laerskool die lied: daar bo in vlekkelosewit die koring vannie werld sit war sion uit die diepte op wentel na die hoogste stop.. sulke goed… nie ‘n foggiest clue gehad..
hm en die spanning van kerk en hoedjie op die kop, wit sokkies swart skoolskoentjies, handsakkie met 5 sent en sakdoekie en bang..
mar dan was daar die strandkampe by Yugi (?) in die Transkei met Oom Haas en die weeskinders en daar het ek werklik Christenskap ervaar
so kerkgeboue is vir my die probleem spanning vrees .. as dit weggevat word en worshipping as jy dit dus verlies om in so tipe skool jou kids te sit kan lekker en vreesloss en liefdevol wees
hm oeps askies, eks so lam op hierdie sondag middag
jy praat van government schools se godsdiens: nee, uit daarmee. die ouens kan na hul eie kerke gaan.. dis ‘n mors van tyd en werk negatief in op alles en almal.
open met danksegging aan ‘n Skepper wat almal dus as Buddah of wiookal kan ervaar en daarmee schluss
askies ek wil gesels mar eks regtig lam … gan bietjie langs die see stap met my Maltesies.. rekenaar afsit vir n wyle
op September 27, 2009 at 5:53 nm bierpens
Bierpens stem saam met die skrywe … Skalk Skryf waar … is net soos pensie die dinge onthou … ons skool se bleek gesie was met die byname Ego geseën – soos die ego manetjie innie advertensie…
Any way … Ons sal baie beter mense wees as ons meer verdraagsaam is teenoor ander gelowe ….
Gesels vandag met Mev. Pens daar oor… kinders moet kerk toe … om aan jeug aktiwieteite gaan deel… maar ou Pensie se Bloedruk styg bloed rooi wanneer herineringe van CSV en Sondagskool deur gewerk word…
Die Duiwel sit innie Kerk vandag … Bierpens het nie die moed of gesag om hom te verwyder nie…
op September 27, 2009 at 7:31 nm Louwie
Sterrewind, jy klink vir my soos die karakter Zan, Xuzan wat ontsnap het uit Etienne van Heerden se boek ’30 nagte in Amsterdam’! Lekker deurmekaar. (Goeie boek. Een van sy bestes. Gaan lees dit as jy nog nie het nie.)
Maar jy is reg, godsdiens in staatskole as vak is `n onding, selfs op laerskool. Open met gebed en gaan leer dan dadelik om somme te doen. Ma of Pa kan vannaand vir die bloedjies uit die Bybel lees in plaas van voor die TV te sit en suip, as dit hulle erns is.
Wens ek kon op die strand gaan loop met my honde. Salig. Dit doen meer vir die gees as ure se sit op die kerkbanke.
Bierpens, meeste mense se onthou van kerk in hulle kinderdae is erg negatief. Geen wonder hulle verlaat die kerk in trosse as hulle later self kan besluit nie.
En die kerk donder voort asof daar niks verkeerd is nie. Is sad, baie sad. En so beland die Volk in `n morele woestyn en dit gaan soos dit gaan; moord roof en doodslag en haat en onverdraagsaamheid.
op September 27, 2009 at 8:15 nm Sonkind
Nog al die jare is die sogenaamde groot kerkmanne (let wel, ek noem hulle nie Christene nie, ‘n Christen is iets HEELTEMAL anders) sulke witgepleisterde grafte.
Ek weet van ‘n hoofdiaken en later ouderling wat sy vrou blou gebliksem het en toe sy hom die dag daaroor skei, word sy die sondige een in die kerk se oe.
Jou laaste sin se alles: Die duiwel self kan nie beter doen nie!
op September 27, 2009 at 9:29 nm Joh
Op laerskool (Zoetmelksvallei nogal !!) het ons flieks gekyk wat op bybelse verhale gebasseer was. Ek het altyd gegril as ou Petrus of Moses of wie ook al so lekker aan gebraaide springkane gesmul het.
op September 28, 2009 at 9:34 nm Andrew
‘n Mens kan nie verwag dat gelowiges redelik moet wees nie. Dit weet ons almal. Howe moet duidelikheid gee oor wat die wet sê. En dan moet dit toegepas word. Basta die res!
op September 29, 2009 at 7:25 vm Joh
Ek hou van die idee om vergelykende godsdiens op skool aan te bied. (Dalk in die selle periode as sport en seksvoorligting? 🙂 )
Die grootste probleem as godsdiens op skool ge-ignoreer word is dat die godsdienste van Mamon en Ego totaal bemagtig word. Dan word die volgende geslag gebreinspoel om te glo dat slegs die materiële en sintuiglike bestaan en die geestelike is net snert, indien nie boos nie. En omdat materialisme uiteraard op eie gewin en sintuiglike plesier ingestel is, bly die morele ontwikkeling van kinders ook agterweë. Wat se soort samelewing word geskep as morele standaarde nie deel van kinders se leerproses is nie? Sekerlik ‘n misdaad paradys soos Suid-Afrika.
Dit herinner my ook aan Gibran se Profeet. Na hy ‘n hele dag lank die mense se vrae oor uiteenlopende onnerwerpe ge-antwoord het (soos bv. onnerwys, besigheid, opvoeding, boerdery, persoonlike verhoudings, kuns, ens.), vra iemand hom om oor godsdiens te praat. Sy antwoord was iets soos: “Het ek dan vandag oor enige-iets anders gepraat?”
op September 29, 2009 at 11:27 vm Emil
Vergelykende godsdiens is ook vir my ‘n probleem. Ek sien eerder ‘n plek vir etiek – waarvan godsdiens ‘n onderdeel kan vorm. In stede van godsdiensonderrig, kom ons bied Filosofie aan en laat mense dink en self besluit watter rigting hulle sou wou inslaan. Kom ons bied oorbruggings- en transformasie klasse aan waar ons nie net van Westerse waardes en filosofie leer nie, maar ook Oosters en Afrika-ns. Waarom (god)sdiens in enige vorm?
Die debat verstom my.
Miskien, soos die Rooms Katolieke kerk, kan kerke eerder hulle eie skole begin. Dis dan tog meer prakties as die bloot metafisiese konsepte waaroor Sondae in die kerk gehandel word.
@Andrew, mens kan nie verwag dat gelowiges en ateïste redelik moet wees nie 😉
op September 29, 2009 at 2:14 nm Andrew
😆 @ Emil.
Ek hou van die idee om kinders te leer van die feite van verskillende godsdiens gelowe. Die geskiedenis, simbole, musiek, veriestes, rituele en so aan. Ongelukkig kan ek nie sien hoe dit prakties uitgevoer kan word nie. Die mees redelikste oplossing, volgens my, is om die onderwerp uit skole te hou. Daar is der duisende geboue deur die land waar aanbidders daagliks kan vergaader om vrylik met geeste van hul voorkeur te praat. Hulle kan offers brand, hul geeste eet, in tale praat, neer donner op die grond en ‘n epilepsie aanval aanbring tot almal se vermaak. Maar nee, dis nie genoeg vir hulle nie. My kinders se virgin breine moet ook ge-rape word. Waar is die verdraagsaamheid?
op September 29, 2009 at 7:09 nm Louwie
“Hulle kan offers brand, hul geeste eet, in tale praat, neer donner op die grond en ‘n epilepsie aanval aanbring tot almal se vermaak. Maar nee, dis nie genoeg vir hulle nie. My kinders se virgin breine moet ook ge-rape word. Waar is die verdraagsaamheid?”
En waar is die verdraagsaamheid!!! En so skiet man homself in die voet Andrew!
Bevestig net my ondervinding dat ateïste ook maar erg onverdraagsaam en agressief reageer.
Stem saam met jou Emil, filosofie en etiek moet iewers ingebring word want, soos Joh sê, wat word as morele standaarde by die venster uit waai.
Hier by ons vertel een onderwyser hulle weier nou om pouses op die skoolgronde diens te doen want dit gaan woes. Kinders het openlik seks op die sportvelde, in die bus op pad huis toe of skool toe en selfs “gang bang” is niks ongewoon nie, en onderwysers word aangerand as hulle iets durf sê.
Volgens statistiek in Sondag se koerant het die volgende in skole gebeur na godsdiens in die VSA verbied is:
560% toename in geweldsmisdaad
400% toename in skoolmeisies wat verwag.
200% toename in tiener selfmoord.
75% afname in aanlegtoets punte.
Die fout wat gemaak word is om hierdie tendens suiwer te koppel aan Christelike godsdiens. Wat hier gebeur het is dat daar `n vakuum gelaat is in etiese waades. Oor die hele aarde is dit godsdiens, maak nie saak watter god of geloof nie, wat sterk klem lê op sosiale norme en morele waardes. Dit dryg met die hel, dit kap hande en ore af, dit beloof nirvana. En dit werk, want 99% van die gepeupel daar buite verstaan geweld en die geelwortel voor die neus. Dis al wat hulle verstaan.
Die Emils en die Joh’s en die Andrews, die ouens wat nie skrik vir ou Satan en nie met suikertjies gelok en gevang kan word nie, is dun gesaai daar buite.
Jy kan dus nie een sisteem met klaps verwyder sonder om iets soortgelyks in die plek daarvan te plaas nie (en hier is Dawn en Emil reg, godsdiens is sekerlik nie die enigste manier om moreel-etiese waardes te vestig nie.) want dan het jy die gemors wat ons nou hier by ons in die skole en die samelewing het.
Claasen en kie moet dus eers aan ons verduidelik hoe en of hulle morele waardes gaan oordra aan ons kinders, of gaan hulle net van evolusie, wiskunde en wetenskap leer?
Lees weer Joh se storie hier bo, dit is `n baie belangrike punt wat hy maak.
Ek het `n sterk vermoede dat meeste ateïste iewers ver in die verlede deur Christinne op `n brandstapel gebraai is, vandaar die woede, en dan sekerlik geregverdig ook.
Is soos my vrou wat `n onredelike haat koester jeens alle nonne en kloosters. Iewers ver terug het hulle haar sekerlik sleg verniel. Sal moet `n regressie doen om te kyk.
So, kom laat ons bid anders gaan ons almal hel toe.
op September 29, 2009 at 7:20 nm Joh
Stem saam met jou, Emil. Filosofie behoort die hoofvak op skool te wees. Om kinders te lei op die pad na wysheid, eerder as om van hulle moreel gestremde produksie masjiene te maak, blyk vir my ‘n beter benadering te wees.
Andrew, jou kinners word in elk geval “verkrag”, spesifiek in die sin dat hulle op skool geleer word om Mamon en Ego te aanbid.
op September 30, 2009 at 11:12 vm Andrew
Louwie die argument dat ateïsme lei tot morele verval word al hoe meer gebruik, maar steek daar enige waarheid daarin? Skandanawiese lande het van die laagste vlakke gelowigheid asook die laagste vlakke misdaad. Die woord “ateïsme” het ‘n negatiewe gevoelswarde (connotation) oor die eeue ontwikkel as gevolg van leunaars wat met ‘n spook boek onder hulle arm rondsluip. Soos jy tereg opmerk, hulle het ons op ‘n stadium selfs dood gemaak. Dis handig en gerieflik om goddelose heidine te blameer vir die wêreld se probleme, al is ons in die minderheid. Gays, en ouers wat nie hul kinders dissiplineer met lyfstraf nie, loop ook deur.
Hoe ‘n ongeloof in Allha se bestaan kan lei tot swak etiese gedrag verstaan ek nie.
Ja, kom ons bid saam.
op September 30, 2009 at 8:21 nm Louwie
Andrew, jy vra of daar enige waarheid daain is dta ateïsme (godloosheid) lei tot morele verval. Die statistieke hier bo genoem is sekerlik `n aanduidingvan so `n verband?
Hoe die Skandenawe voel oor godsdiens weet ek nie. Die feit dat mense nie kerk toe gaan is nie noodwendig `n aanduiding dat hulle ateïste is nie. Ek het ateïs vriende, agnostiese vriende en Christen vriende wat nie kerk toe gaan nie. Al hierdie vriende van my handhaaf baie hoë moreel etiese waardes, waardes wat hulle wortels sekerlik in die opvoeding deur Christen ouers gevind kan word, net soos die Skandenawe se moraliteit seker ook in die geskiedenis teruggespoor kan word na die Christen voorgeslagte.
Feit is, ons ken almal mense wat immoreel handel, kerkmense (predikers ingesluit), multimiljoenêrs, ateïste, wêreldleiers, straatveërs en politici. Hoë morele waardes word nie geneties oorgedra nie, dit word aangeleer. En as opvoeding die kinders in die steek laat, ly die ganse gemeenskap daaronder.
“Hoe ‘n ongeloof in Allha se bestaan kan lei tot swak etiese gedrag verstaan ek nie”
Dis omdat jy dink alle mense dink soos jy, is in staat daartoe om dinge vir hulle self uit te redeneer en self te kan besluit wat is reg, wat is verkeerd, wat is goed, wat is sleg. Maar vir elke een so `n Andrew op aarde, is daar 99 ander wat dit nie kan doen nie.
Dit is banaal, maar vir hulle moet daar `n Groot Karwats wees om hulle op die regte pad te hou, om te keer dat die samelewing nie disintegreer soos nou hier by ons nie.
En vir elkeen wat die goeie pad loop, van die skoonmaker tot die prediker (selfs vir Andrew) is daar die moontlikheid om eendag die Lig te sien.